钦定古今图书集成/明伦汇编/官常典/第742卷 > 孙商伟
## 钦定古今图书集成/明伦汇编/官常典/第742卷 > 孙商伟

按《富阳县志》：“商伟，嘉靖癸丑岁贡，授福建宁德教谕。
守官课士，确有成规。四十年十月，闽广流寇自邵武
转掠，犯宁德，以有备遁去。又明年二月，倭破平海，自
福宁袭宁德，陷焉。参将王梦麟战殁，知县李尧卿被
杀。倭寇入学宫，挟商伟行。商伟曰：‘我学官也，职死学
中，去此一步，非死所矣’。遂死夫子像幕前。邑诸生陈”
请于总制胡宗宪，具题即行。福建宁德入“名宦祠。”浙
江富阳祀“乡贤祠”，谥曰“忠烈。”